CELEX: 32019D0603
Language: hu
Date: 2019-04-11 00:00:00
Title: A Bizottság (EU) 2019/603 végrehajtási határozata (2019. április 11.) a 2006/766/EK határozat mellékleteinek Nagy-Britannia és Észak-Írország Egyesült Királyságának és egyes koronafüggőségeinek a kéthéjú kagylók, tüskésbőrűek, zsákállatok, tengeri haslábúak és halászati termékek Unióba történő behozatalára engedéllyel rendelkező harmadik országok és területek jegyzékébe való felvétele tekintetében történő módosításáról (az értesítés a C(2019) 2834. számú dokumentummal történt) (EGT-vonatkozású szöveg.)

12.4.2019   
               
               
                  HU
               
               
                  Az Európai Unió Hivatalos Lapja
               
               
                  L 103/44
               
            
         A BIZOTTSÁG (EU) 2019/603 VÉGREHAJTÁSI HATÁROZATA
         (2019. április 11.)
         a 2006/766/EK határozat mellékleteinek Nagy-Britannia és Észak-Írország Egyesült Királyságának és egyes koronafüggőségeinek a kéthéjú kagylók, tüskésbőrűek, zsákállatok, tengeri haslábúak és halászati termékek Unióba történő behozatalára engedéllyel rendelkező harmadik országok és területek jegyzékébe való felvétele tekintetében történő módosításáról
         
            
               (az értesítés a C(2019) 2834. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendeletre (1) és különösen annak 11. cikke (1) bekezdésére,
         mivel:
         
                     (1)
                  
                  
                     2017. március 29-én az Egyesült Királyság az Európai Unióról szóló szerződés (EUSZ) 50. cikkének megfelelően bejelentette az Unióból való kilépésre vonatkozó szándékát. 2019. március 22-én az Európai Tanács elfogadta az (EU) 2019/476 határozatot (2), amely – az Egyesült Királysággal egyetértésben – meghosszabbította az EUSZ 50. cikkének (3) bekezdése szerinti időszakot. Az említett határozat szerint abban az esetben, ha az Egyesült Királyság alsóháza legkésőbb 2019. március 29-ig nem hagyja jóvá a kilépésről rendelkező megállapodást, az EUSZ 50. cikkének (3) bekezdésében meghatározott határidő 2019. április 12-ig kerül meghosszabbításra. Mivel az alsóház 2019. március 29-ig nem hagyta jóvá a kilépésről rendelkező megállapodást, az uniós jog 2019. április 13-tól (a továbbiakban: a kilépés időpontja) nem lesz alkalmazandó az Egyesült Királyságra és az Egyesült Királyságban.
                  
               
                     (2)
                  
                  
                     A 854/2004/EK rendelet előírja, hogy állati eredetű termékek csak a rendelet szerint összeállított jegyzékben szereplő harmadik országból vagy harmadik ország bizonyos területeiről hozhatók be.
                  
               
                     (3)
                  
                  
                     A 2006/766/EK bizottsági határozat (3) felsorolja azokat a harmadik országokat és területeket, amelyek megfelelnek a 854/2004/EK rendeletben szereplő kritériumoknak, és ennélfogva garantálni tudják, hogy a fenti termékek Unióba irányuló exportjai eleget tesznek a fogyasztók egészségének védelme érdekében az uniós jogszabályokban megállapított állategészségügyi feltételeknek.
                  
               
                     (4)
                  
                  
                     Konkrétabban, az említett határozat I. melléklete a kéthéjú kagylók, tüskésbőrűek, zsákállatok és tengeri haslábúak behozatala tekintetében engedélyezett harmadik országok jegyzékét határozza meg, II. melléklete pedig az emberi fogyasztásra szánt halászati termékek behozatala tekintetében engedélyezett harmadik országok és területek jegyzékét. E jegyzékek egyes harmadik országok kapcsán behozatali korlátozásokat is feltüntetnek.
                  
               
                     (5)
                  
                  
                     Nagy-Britannia és Észak-Írország Egyesült Királysága biztosította a szükséges garanciákat ahhoz, hogy az említett ország és egyes koronafüggőségei a kilépés időpontjától megfeleljenek a 854/2004/EK rendeletben az emberi fogyasztásra a kéthéjú kagylók, tüskésbőrűek, zsákállatok, tengeri haslábúak és halászati termékek szállítmányainak az Unióba történő behozatalára vonatkozóan megállapított feltételeknek azáltal, hogy egy legalább kilenc hónapos kezdeti időszakban továbbra is alkalmazzák az uniós jogszabályokat.
                  
               
                     (6)
                  
                  
                     Éppen ezért – figyelembe véve a Nagy-Britannia és Észak-Írország Egyesült Királysága által nyújtott egyedi garanciákat, valamint annak érdekében, hogy a kilépés időpontja után elkerülhetők legyenek a szükségtelen kereskedelmi zavarok – Nagy-Britannia és Észak-Írország Egyesült Királyságát és egyes koronafüggőségeit indokolt felvenni a 2006/766/EK határozatban foglalt, az emberi fogyasztásra alkalmas kéthéjú kagylók, tüskésbőrűek, zsákállatok, tengeri haslábúak és halászati termékek behozatala tekintetében engedélyezett harmadik országok és területek jegyzékébe.
                  
               
                     (7)
                  
                  
                     A 2006/766/EK határozat I. és II. mellékletét ezért ennek megfelelően módosítani kell.
                  
               
                     (8)
                  
                  
                     E határozatot 2019. április 13-tól indokolt alkalmazni, kivéve abban az esetben, ha az említett napon az uniós jog továbbra is alkalmazandó Nagy-Britannia és Észak-Írország Egyesült Királyságára és Nagy-Britannia és Észak-Írország Egyesült Királyságában.
                  
               
                     (9)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2006/766/EK határozat I. és II. melléklete e határozat mellékletének megfelelően módosul.
         
         
            2. cikk
            Ezt a határozatot 2019. április 13-tól kell alkalmazni.
            Nem alkalmazandó azonban abban az esetben, ha a fenti napon az uniós jog továbbra is alkalmazandó Nagy-Britannia és Észak-Írország Egyesült Királyságára és Nagy-Britannia és Észak-Írország Egyesült Királyságában.
         
         
            3. cikk
            Ennek a határozatnak a tagállamok a címzettjei.
         
         
            Kelt Brüsszelben, 2019. április 11-én.
            
               
                  a Bizottság részéről
               
               Jyrki KATAINEN
               
                  alelnök
               
            
         
         
            (1)  HL L 139., 2004.4.30., 206. o.
         
         
            (2)  Az Európai Tanácsnak az Egyesült Királysággal egyetértésben hozott (EU) 2019/476 határozata (2019. március 22.) az EUSZ 50. cikkének (3) bekezdése szerinti határidő meghosszabbításáról (HL L 80 I., 2019.3.22., 1. o.).
         
            (3)  A Bizottság 2006/766/EK határozata (2006. november 6.) a kéthéjú kagylók, tüskésbőrűek, zsákállatok, tengeri haslábúak és halászati termékek behozatala tekintetében engedélyezett harmadik országok és területek jegyzékének létrehozásáról (HL L 320., 2006.11.18., 53. o.).
      
      
         
            MELLÉKLET
            A 2006/766/EK határozat I. és II. melléklete a következőképpen módosul:
            
                        1.
                     
                     
                        A 2006/766/EK határozat I. mellékletében szereplő táblázat a következőképpen módosul:
                        
                                    a)
                                 
                                 
                                    a táblázat a Chilére vonatkozó bejegyzés alatt a következő sorokkal egészül ki:
                                    
                                                „GB
                                             
                                             
                                                NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA
                                             
                                             
                                                 
                                             
                                          
                                                GG
                                             
                                             
                                                GUERNSEY”
                                             
                                             
                                                 
                                             
                                          
                              
                                    b)
                                 
                                 
                                    a táblázat a Grönlandra vonatkozó bejegyzés alatt a következő sorral egészül ki:
                                    
                                                „JE
                                             
                                             
                                                JERSEY”
                                             
                                             
                                                 
                                             
                                          
                              
                  
                        2.
                     
                     
                        A 2006/766/EK határozat II. mellékletében szereplő táblázat a következőképpen módosul:
                        
                                    a)
                                 
                                 
                                    a táblázat a Gabonra vonatkozó bejegyzés alatt a következő sorral egészül ki:
                                    
                                                „GB
                                             
                                             
                                                NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA”
                                             
                                             
                                                 
                                             
                                          
                              
                                    b)
                                 
                                 
                                    a táblázat a Grúziára vonatkozó bejegyzés alatt a következő sorral egészül ki:
                                    
                                                „GG
                                             
                                             
                                                GUERNSEY”
                                             
                                             
                                                 
                                             
                                          
                              
                                    c)
                                 
                                 
                                    a táblázat az Iránra vonatkozó bejegyzés alatt a következő sorral egészül ki:
                                    
                                                „JE
                                             
                                             
                                                JERSEY”